JTS พุ่งกระฉูด 26.83% รับผลบวกรัฐอัดฉีดเงินโครงการสายไฟฟ้าอากาศลงสู่ใต้ดิน
JTS พุ่งกระฉูด 26.83% รับผลบวกรัฐอัดฉีดเงินโครงการสายไฟฟ้าอากาศลงสู่ใต้ดิน ในเขตกรุงเทพฯ วงเงิน 1.43 แสนล้านบาท โดย ณ เวลา 10.57 น.อยู่ที่ 1.56 บาท บวก 0.33 บาท หรือ 26.83% มูลค่าการซื้อขาย 78.34 ล้านบาท
2 ก.ย. 2558

ผู้สื่อข่าวรายงานว่า ราคาหุ้น บริษัท จัสมิน เทเลคอม ซิสเต็มส์ จำกัด (มหาชน) หรือ JTS ณ เวลา 10.57 น.อยู่ที่ 1.56 บาท บวก 0.33 บาท หรือ 26.83% มูลค่าการซื้อขาย 78.34 ล้านบาท  โดยเปิดตลาดที่ 1.30 บาท ต่ำสุดที่ 1.57 บาท สูงสุดที่ 1.29 บาท
บล.ทิสโก้ วิเคราะห์หุ้นได้ประโยชน์จาก 3 มาตรการกระตุ้นศก.เน้นที่ต่างจังหวัดมูลค่า 1.36 แสนลบ. มาตรการกระตุ้นเศรษฐกิจเพิ่มเติมครม.เห็นชอบให้การไฟฟ้านครหลวง (กฟน.) ดำเนินโครงการเพื่อนำสายไฟฟ้าอากาศลงสู่ใต้ดินในเขตกรุงเทพฯ วงเงิน 1.43 แสนล้านบาท ได้แก่ JTS, JAS, SAMTEL, SAMART, ILINK, ARROW
ทั้งนี้ JTS เป็นบริษัทที่ถือหุ้นโดยบริษัท จัสมิน อินเตอร์เนชั่นแนล จำกัด (มหาชน) หรือ JAS ในสัดส่วนร้อยละ 100 ของทุนจดทะเบียน โดยบริษัทดำเนินธุรกิจจัดหา ออกแบบ และวางระบบสื่อสารโทรคมนาคมและเทคโนโลยีสารสนเทศแบบครบวงจร (System Integrator) พร้อมทั้งให้บริการที่เกี่ยวเนื่องอื่นๆ นอกจากนี้ บริษัทยังให้บริการโทรคมนาคมในด้านต่างๆ และทำธุรกิจบริการเกี่ยวกับการจัดให้บริการโทรคมนาคมพื้นฐานโดยทั่วถึงและบริการเพื่อสังคม (Universal Service Obligation : USO)
รวมทั้งการขยายธุรกิจด้าน การให้บริการเช่าใช้ระบบคอนแทค เซ็นเตอร์ (Hosted Contact Center) ในชื่อการค้า “EasyConnect” ธุรกิจจัดหา ออกแบบและวางระบบคอมพิวเตอร์ และธุรกิจคลาวด์ คอมพิวติ้ง  มีรายละเอียดของลักษณะการประกอบธุรกิจแต่ละประเภท 